Nafarroako Parlamentuko Mahaiak, 2021eko abenduaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nafarroako Gobernuak darabilen industria politikari buruz Carlos Pérez-Nievas López de Goicoechea jaunak aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko abenduaren 20an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Carlos Pérez-Nievas López de Goicoechea jaunak, Legebiltzarreko Erregelamenduaren 184. artikuluan eta hurrengoetan xedatuaren babesean, honako interpelazio hau aurkezten du, Osoko Bilkuran eztabaidatzeko:

Nafarroan ehuneko ia 30ekoa izan da industriako BPGa (Espainiako altuenetako bat). Industrian sakoneko aldaketak gertatzen ari dira gaur egun, bere prozesu guztietan bai ala bai egin beharreko digitalizazioa dela-eta, bai eta nahitaez egin beharreko deskarbonizazioa eta azken horren ondoriozko trantsizio energetikoa direla-eta.

Horregatik guztiagatik, industria politikari buruzko interpelazio hau aurkezten diogu Nafarroako Gobernuari.

Iruñean, 2021eko abenduaren 16an

Carlos Pérez-Nievas López de Goicoechea